Физминуткалар.Харисова А.Р.әзерләне.

Тейен сәпәкәй итә,
Терпе иҙәнде тибә,
Ә айыу – тайыш табан
Башын ғына һелкетә.
Ҡуян йүгереп китә,
Яҡ-яғына ҡаранып.
Шыршы аҫтында өйө,
Ул шунда кереп китә.

Тейен һикерә ағасҡа.
Ҡуян бик шәп йүгерә.
Тайыш табан һоро айыу
Йылғала бик шәп йөҙә.
Ярға килеп еткән ҡуян
Айыу күрҙе йылғала.
Ҡурҡышынан йүгереп
Боҫто ағас артына.

Ҙур аҡланда ҡаршыбыҙға
Йүгереп сыҡты ҡоралай,(урында йүгерергә)
Ә унан һуң алдыбыҙға,
Һикереп сыҡты ҡуянҡай.(урында һикерергә)
Күренде тайыш табан.(алпан- толпан атларға)
Һаҡ ҡына баҫып төлкө
Эргәнән үтеп китте.(төлкөнөң атлауын күрһәтергә)
Һауала осто ҡоштар- (осоу хәрәкәттәре)
Бик бай беҙҙә урмандар.